Նորբերտո Մուրարա Նետո

Նորբերտո Մուրարա Նետո (պորտ.՝ Norberto Murara Neto, հուլիսի 19, 1989(1989-07-19), Արաշա, Մինաս Ժերաիս, Բրազիլիա), բրազիլացի ֆուտբոլիստ, 
Բարսելոնա ֆուտբոլային ակումբի դարպասապահ։


== Ակումբային կարիերա ==


=== Բրազիլիա ===
Ֆուտբոլային կարիերան Նետոն սկսել է բրազիլական «Կրուզեյրո» ֆուտբոլային ակումբում, բայց մեկ տարի անց տեղափոխվել է «Ատլետիկո Պարանէնսե» ակումբ։ Վերջինիս հետ մարզիկը կնքել է մասնագիտական առաջին պայմանագիրը։ Հիմնական թիմի կազմում Նետոն նորամուտը նշել է 2009 թվականի օգոստոսի 17-ին՝ «Գրեմիո Բարուերի» ակումբի դեմ խաղում։ Խաղն ավարտվում է 3:0 հաշվով, իսկ Նետոն գոլ բաց չի թողել։ 2009 թվականին Նետոն ևս մեկ անգամ մասնակցեց հանդիպման, այս անգամ «Ատլետիկո»-«Բոտաֆագո» խաղին, որում նրանք դարձյալ հաղթեցին։
2010 թվականին Նորբերտո Նետոն դառնում է «Ատլետիկո» ակումբի հիմնական դարպասապահը, ով մրցաշարի 34 խաղերից 33-ում մասնակցություն է ունենում։


=== Ֆիորենտինա ===
2011 թվականի հունվարի 5-ին Նորբերտո Նետոն տեղափոխվում է Ֆլորենցիա քաղաքի «Ֆիորենտինա» ֆուտբոլային ակումբ։ Տրանսֆերի գումարը կազմել էր € 3,5 միլիոն։ Պայմանագիրը կնքվում է 3 օր անց։
Նոյեմբերի 24-ին Նետոն Իտալիայի գավաթի 4-րդ փուլում, երբ իտալական ակումբը խաղում էր Էմպոլիի դեմ իր նորամուտն է նշում թիմի հիմնական կազմում, իսկ ակումբը հաղթում է 2:1 հաշվով։
А սերիայի առաջնությունում բրազիլացի դարպասապահը դեբյուտում է 35-րդ տուրում՝ «Ատալանտայի» դեմ խաղում։ Առաջին խաղն ավարտվում է ակումբի պարտությամբ՝ 0:2, սակայն 38-րդ տուրում՝ «Կալյարի» ակումբի դեմ, Նետոն դարպասը կարողանում է անառիկ պահել։
2014 թվականի մայիսի 3-ին Իտալիայի գավաթի հերթական փուլում «Նապոլի» ակումբի դեմ խաղում Նորբերտո Նետոն բաց է թողնում 3 գոլ. խաղն ավարտվում է 3:1 հաշվով։ Ֆիորենտինայի կազմում ֆինանսական տարաձայնություններ են առաջանում ակումբի ղեկավարության և մարզիկի միջև։ Արդյունքում մեկ տարի անց մարզիկը լքում է թիմը։
«Ֆիորենտինայի» կազմում վերջին խաղը տեղի է ունենում 2015 թվականի մայիսի 24-ին. «Պալերմո» – «Ֆիորենտինա» խաղն ավարտվում է 2:3 հաշվով։ Այդ խաղում յուվենտուսցի ֆուտբոլիստներ Պաուլո Դիբալան և Նորբերտո Նետոն խաղում էին հակառակ ակումբներում։


=== Յուվենտուս ===
2015 թվականի ապրիլի 30-ին տեղի է ունենում «Ֆիորենտինա»-«Յուվենտուս» մրցավեճը։ Խաղն ավարտվում է 2:3 արդյունքով՝ Ֆիորենտինայի պարտությամբ։ Երկու ամիս անց պայմանագիրը լրանալուց հետո Նորբերտո Նետոն հեռանում է ակումբից։ Դարպասապահին առաջարկություններով հանդես են գալիս ֆրանսիական «ՊՍԺ»-ն, իսպանական «Ռեալ Մադրիդը» և անգլիական «Լիվերպուլը»։
2015 թվականի հուլիսի 3-ին Թուրինի «Յուվենտուս» ֆուտբոլային ակումբի հետ դարպասապահը կնքում է քառամյա պայմանագիր։ Նոր դարպասապահին ակումբը ձեռք է բերում անվճար, քանի որ նրա պայմանագիրը Ֆիորենտինայի հետ արդեն ավարտվել էր։ Սեպտեմբերի 23-ին Նետոն կատարում է իր առաջին դեբյուտը՝ Ֆրոզինոնե ակումբի դեմ խաղում. խաղն ավարտվում է 1:1 հաշվով։ Դեկտեմբերի 16-ին Նետոյի մասնակցությամբ Յուվենտուսը 4:0 հաշվով կարողանում է հաղթել նույն քաղաքի համանուն ֆուտբոլային ակումբին՝ «Տորինոյին»։
2016 թվականի սկզբին Նորբերտո Նետոն, ինչպես և իր հայրենակից Ռուբինյոն պատրաստակամություն էին հայտնել հունիսին լքել թիմը՝ խաղերին քիչ մասնակցություն ունենալու համար։ Սակայն մի քանի օր անց պարզ էր դարձել, որ նա կմնա ակումբում, ինչին դարպասապահը պատասխանել էր, որ երջանիկ է Բուֆֆոնի փոխարինողը լինելու համար։
Նոր տարին դարպասապահը դիմավորում է հաղթական. Իտալիայի գավաթի առաջնությունում հունվարի 20-ին «Յուվենտուս»-«Լացիո» խաղն ավարտվում է 1:0, իսկ հունվարի 27-ին՝ «Յուվենտուս»-«Ինտեր» խաղը՝ 3:0 հաշվով։


== Միջազգային կարիերա ==

2012 թվականի ամռանը Նորբերտո Մուրարա Նետոն մասնակցում է Միացյալ Թագավորության մայրաքաղաք Լոնդոնում կայացած օլիմպիական խաղերին։ Առաջին երկու խաղերում՝ Եգիպտոսի ու Բելառուսի ֆուտբոլի ազգային հավաքականների դեմ խաղում դարպասապահը խաղում էր հիմնական Բրազիլիայի հավաքականի կազմում։
Բրազիլական թիմը հասնում է եզրափակիչ փուլ, սակայն այդտեղ պարտվում Մեքսիկայի ֆուտբոլի ազգային հավաքականին։ Այդպիսով Նետոն դառնումն է Օլիմպիական խաղերի արծաթե մեդալակիր։
2015 թվականի Պանամերիկյան ֆուտբոլային խաղերի ժամանակ նա աչքի է ընկնում իր կատարողունակությամբ։ Խաղերին մասնակցում է այն ժամանակ, երբ հավաքանի դարպասապահ Դիեգո Ալվեսը վնասվածք է ստանում ծնկի շրջանում։ Շնորհիվ դարպասապահի լավ խաղի՝ Բրազիլիայի հավաքականը կարողանում է հասնել քառորդ եզրափակիչ։


== Ձեռքբերումներ ==
Թիմային

 Օլիմպիական խաղերի չեմպիոն` 2012
 «Բրազիլիայի ազգային հավաքական» Ֆուտբոլի Իտալիայի սուպերգավաթակիր` 2015 «Յուվենտուս»


== Ակումբային վիճակագրություն ==
2016 թվականի հունվարի 27-ի դրությամբ


== Ծանոթագրություններ ==


== Արտաքին հղումներ ==

Վիճակագրություն soccerway.com կայքում
Վիճակագրություն footballdatabase.eu կայքում